**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**18.6.2019 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**Program:**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Doplnenie uznesenia č. 44/2019 zo dňa 17.6.2019

**K bodu č.1**

Starostka otvorila o 17.05 hod. rokovanie miestneho zastupiteľstva privítaním poslancov a prítomných hostí.

**K bodu č.2**

Starostka určila členov návrhovej komisie a overovateľov.

Návrhová komisia: p. Broszová, p. Kodhajová, p. Hátas

Overovatelia p. Puhovich, p.Krist

S takto predloženým návrhom poslanci súhlasili.

**K bodu č.3**

*Starostka* informovala o dôvode zvolania miestneho zastupiteľstva, ktorým bol výpadok podstatnej časti uznesenia č.44/2019 schváleného dňa 17.6.2019 pri jeho príprave. Je potrebné jeho doplnenie resp. jeho zrušenie v celosti a následné schválenie v doplnenom znení.

**K bodu č.4**

**Uznesením č. 46/2019 -ruší** uznesenie č. 44/2019 v celosti

*Hlasovanie:*

*za: p. Broszová, p. Hátas, p. Kodhajová, p. Krist, p. Maschkanová,*

 *p. Puhovich*

*proti: 0*

*zdržal sa: 0*

**Uznesením č. 47/2019 - schvaľuje**

**A)** v súlade s ustanovením §9a ods.9 písm. c) zákona SNR č. 138/1991 Zb. o majetku obcí v znení neskorších predpisov nájom nehnuteľností v k.ú Čunovo pre Bratislavský samosprávny kraj ,za účelom rekonštrukcie kaštieľa, jeho areálu a pozemkov vrátane rekonštrukcie a vybudovania novej technickej infraštruktúry a následné zriadenie a prevádzkovanie regionálneho ekocentra na náklady nájomcu vo výške 1 € s DPH za celý predmet nájmu na dobu 25 rokov, ktorá začne plynúť dňom nadobudnutia účinnosti zmluvy o nájme nasledovne:

* + parc. registra „C“ č. 536 o výmere 335 m2, zastavaná plocha a nádvorie, zapísaná na LV č. 1 vo vlastníctve Hlavného mesta SR Bratislava,
	+ parc. registra „C“ č. 538/1 o výmere 1269 m2, zastavaná plocha a nádvorie, zapísaná na LV č. 1 vo vlastníctve Hlavného mesta SR Bratislava,
	+ parc. registra „C“ č. 540/3 o výmere 1493 m2, zastavaná plocha a nádvorie, zapísaná na LV č. 1 vo vlastníctve Hlavného mesta SR Bratislava,
	+ parc. registra „C“ č. 541/7 o výmere 1059 m2, záhrada, zapísaná na LV č. 767, vo vlastníctve Hlavného mesta SR Bratislava,
	+ parc. registra „C“ č. 542 o výmere 1093 m2, zastavaná plocha a nádvorie, zapísaná na LV č. 767, vo vlastníctve Hlavného mesta SR Bratislavy,
	+ parc. registra „C“ č. 543/4 o výmere 4984 m2, zastavaná plocha a nádvorie, zapísaná  v LV č. 767, vo vlastníctve Hlavného mesta SR Bratislavy,
	+ parcela registra „C“ č. 543/5 o výmere 528 m2, zastavaná plocha a nádvorie, zapísaná na  LV 767, vo vlastníctve Hlavného mesta SR Bratislavy,
	+ stavba – kaštieľ súp. č. 218 umiestnená na parc. registra „C“ č. 542, zapísaná na LV č. 522 vo vlastníctve Hlavného mesta SR Bratislavy. Vyššie uvedené nehnuteľnosti sú zverené do správy MČ Bratislava-Čunovo

**B)** bezodplatný prevod komplexnej projektovej dokumentácie v zmysle Čl. I, ods. 4 písm. b) MEMORANDA O SPOLUPRÁCI medzi Bratislavským samosprávnym krajom, Mestskou časťou Bratislava-Čunovo a Štátnou ochranou prírody zo dňa 24.11.2017 nasledovne:

* „Stavebné úpravy NKP- kaštieľ sýpka, adaptácia na ekocentrum a návštevnícke centrum“, spracovanej ateliérom architektúry VAN JARINA s.r.o.
* Štúdia a projekt expozície Ekocentrum Čunovo spracovaný Dynamic 3D s.r.o.
* Podnikateľský zámer Ekocentrum Čunovo spracovaný OZ Rodina a práca v harmónii

Celková hodnota prípravnej a projektovej dokumentácie potrebnej pre rekonštrukciu NKP je vo výške 92.538,00 EUR.

**C)** údržbu zelene, čistotu a poriadok na predmete nájmu, ktorý   do odovzdania predmetu nájmu bude zabezpečovať mestská časť na náklady Bratislavského samosprávneho kraja, pričom náklady na predmetnú činnosť nesmú presiahnuť 500 € s DPH/ rok .

**D**) poveruje starostku podpisom Zmluvy o nájme nehnuteľností (objektu kaštieľa a priľahlých pozemkov) a Zmluvy o budúcej nájomnej zmluve (objekt sýpky) s Bratislavským samosprávnym krajom

*Hlasovanie:*

*za: p. Broszová, p. Hátas, p. Kodhajová, p. Krist, p. Maschkanová,*

 *p. Puhovich*

*proti: 0*

*zdržal sa: 0*

Poďakovaním prítomným starostka ukončila rokovanie miestneho zastupiteľstva o 17.15 hod..

Zapísala: Mgr. Švábeková

Overovatelia zápisnice: PaedDr. M.Puhovich

 Marián Krist